proxectonos/corpus_dominio_legal_administrativo_tmp huggingface dataset:
EXTRACTO da Resolución do 31 de xullo de 2025 pola que se convocan as bolsas de desprazamento Ourense rural-grao para estudantado do campus de Ourense para o curso académico 2025/26.
Universidade de Vigo — III. Outras disposicións — 26/08/2025

BDNS (Identif.): 849877.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(https://www.infosubvenciones.es/bdnstrans/GE/es/convocatoria/849877).
Primeiro.
Persoas beneficiarias
Alumnado que está matriculado en estudos de grao en centros propios do campus de Ourense ou da Escola de Enfermaría de Ourense no curso 2025/26.
Segundo.
Obxecto
O obxecto das axudas é atender o custo económico que supón a realización de estudos universitarios oficiais de grao para o alumnado empadroado en concellos rurais da provincia de Ourense distantes dos campus universitarios e con dificultades de conexión a través de medios de transporte habituais.
Terceiro.
Bases reguladoras
Resolución pola que se convocan bolsas de desprazamento Ourense rural-grao para estudantado do campus de Ourense para o curso 2025/26.
Cuarto.
Contía
A contía total do crédito destinado a estas bolsas será de corenta e un mil douscentos euros (41.200 €).
Quinto.
Prazo de presentación de solicitudes
Desde o 1 de agosto ata o 17 de setembro de 2025.
Vigo, 31 de xullo de 2025
DECRETO 41/2025, do 16 de xuño, polo que se dispón que cese Patricia García Sánchez como directora xeral de Pesca, Acuicultura e Innovación Tecnolóxica.
Consellería do Mar — II. Autoridades e persoal — 17/06/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día dezaseis de xuño de dous mil vinte e cinco,
Que cese, por petición propia, Patricia García Sánchez como directora xeral de Pesca, Acuicultura e Innovación Tecnolóxica, agradecéndolle os servizos prestados.
Santiago de Compostela, dezaseis de xuño de dous mil vinte e cinco
RESOLUCIÓN do 28 de febreiro de 2025 pola que se dá publicidade á encomenda de xestión á Empresa Pública de Servizos Agrarios Galegos, S.A. (Seaga) para o apoio técnico, dirección de execución e coordinación de seguridade e saúde das actuacións de conservación integral dos Camiños de Santiago na Comunidade Autónoma de Galicia.
Axencia de Turismo de Galicia — III. Outras disposicións — 10/03/2025

D
e conformidade co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda da Axencia de Turismo de Galicia á Empresa Pública de Servizos Agrarios Galegos, S.A. (Seaga) para o apoio técnico, dirección de execución e coordinación de seguridade e saúde das actuacións de conservación integral dos Camiños de Santiago na Comunidade Autónoma de Galicia, coas seguintes características:
– Actividades:
1. Servizo de apoio técnico para o control e a vixilancia das actuacións da conservación integral dos Camiños de Santiago, na Comunidade Autónoma de Galicia.
2. Servizo de dirección de execución e coordinación de seguridade e saúde nas obras de conservación integral dos Camiños de Santiago, na Comunidade Autónoma de Galicia.
O servizo de apoio técnico para o control e vixilancia das actuacións de conservación integral dos Camiños de Santiago consiste na realización das funcións de control cualitativo e cuantitativo, así como de asistencia á dirección de execución ou dirección de contrato recollidas no prego de prescricións técnicas.
O servizo de dirección de execución e de coordinación de seguridade e saúde nas obras de conservación integral dos Camiños de Santiago consiste en asumir a función técnica de dirixir a execución material da obra, controlar cualitativa e cuantitativamente a construción e calidade da obra e a supervisión económica da obra executada, así como as funcións de coordinación de seguridade e saúde recollidas nos pregos de prescricións técnicas.
– Natureza e alcance da xestión encomendada. Esta encomenda á Empresa Publica de Servizos Agrarios Galegos, S.A. (Seaga) ten natureza intrasubxectiva. Consonte o previsto polos artigos 47 e 102 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, a Empresa Pública de Servizos Agrarios, S.A. (Seaga) ten a consideración de medio propio e servizo técnico da Consellería do Medio Rural.
– Prazo de vixencia. A encomenda comeza o 1 de marzo de 2025 e rematará o 28 de febreiro de 2027, e poderá ser prorrogada por un período máximo de 1 ano.
Santiago de Compostela, 28 de febreiro de 2025
RESOLUCIÓN do 23 de setembro de 2025 pola que se amplía o prazo de presentación de solicitudes ao abeiro da Resolución do 31 de xullo de 2025 pola que se establecen as bases reguladoras das axudas para o fortalecemento e a ampliación das capacidades dos centros tecnolóxicos galegos mediante o apoio á creación e á mellora de infraestruturas tecnolóxicas e de investigación cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento IN607E).
Axencia Galega de Innovación — III. Outras disposicións — 26/09/2025

O 20 de agosto de 2025 publicouse no
Diario Oficial de Galicia
a Resolución do 31 de xullo de 2025 pola que se establecen as bases reguladoras de axudas para o fortalecemento e a ampliación das capacidades dos centros tecnolóxicos galegos mediante o apoio á creación e á mellora de infraestruturas tecnolóxicas e de investigación cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento IN607E).
No artigo 6 establecíase que o prazo de presentación de solicitudes comenzaría o día seguinte ao da publicación desta convocatoria no
Diario Oficial de Galicia
e remataría o 29 de setembro de 2025. Tendo en conta o grande interese que está a suscitar a convocatoria e que o prazo coincide parcialmente co período vacacional dalgúns destes centros de investigación, o que dificulta a presentación de solicitudes, considérase conveniente ampliar o prazo de presentación de solicitudes en dez (10) días hábiles.
O artigo 32.1 da Lei 39/2015, do 1 de outubro, do procedemento administrativo común das administracións públicas, establece a posibilidade de que a Administración, salvo precepto en contrario, poderá conceder de oficio ou por pedimento dos interesados, unha ampliación dos prazos establecidos, que non exceda a metade destes, se as circunstancias o aconsellan e con iso non se prexudican dereitos de terceiros.
Consecuentemente con todo o anterior, a directora da Axencia Galega de Innovación, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo 1
Amplíase en dez (10) días hábiles, ata o 13 de outubro de 2025, o prazo de presentación de solicitudes previsto no artigo 6 da Resolución do 31 de xullo de 2025 pola que se establecen as bases reguladoras de axudas para o fortalecemento e a ampliación das capacidades dos centros tecnolóxicos galegos mediante o apoio á creación e á mellora de infraestruturas tecnolóxicas e de investigación cofinanciadas pola Unión Europea no marco do programa Galicia Feder 2021-2027, e se procede á súa convocatoria para o ano 2025 (código de procedemento IN607E).
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de setembro de 2025